Hei😊

**Månedens sanger/eventyr:**

* Bukken Bruse, sanger om dyr

**Månedens bøker: Bukkene bruse**

**Praktiske opplysninger:**

* HUSK å merke ALT! (regntøy, sko, klær, smokker, tepper matbokser ++++)
* Barnehagen sine telefonnr.

61 18 71 79

(Lille My)- 94832297

(Knerten)- 46966814

* Ta med drikkeflaske TIL BHG, OG HJEM IGJEN HVER DAG.
* Barnehagens åpningstid: 06.30 – 17.00
* Frokost til Knerten og Lille My vil være inne på Lille My kl. 07 – 08. Barna har med egen niste. Barna får mat av bhg kl. 11 og kl. 14.

**Bursdager:**

* 19.10 Matheo 2 År

HIPP HIPP HURRAAAAAAAA 😊

En fin høstmåned med varierende vær går mot slutten. Alle barna har fått en eller flere turer i løpet av September og det har vært godt for både store og små og komme oss litt utenfor porten. Bukkene bruse har vi brukt i samlinger og i lek, og vi dramatiserer leken særlig på det store lekestativet. Vi har også jobbet godt i smågrupper med 3-4 barn, her har vi jobbet med språk og sosial kompetanse. Vi har ingen faste grupper, og rullerer hvem som er med på de ulike gruppene daglig. Midt i september fikk vi også besøk av Bjørnis under HMS-uka. Noen sov når han kom, men det var utrolig spennende for barna som var våkne. Vi får besøk av brannbilen flere år fremover og det vil komme muligheter for å se både Bjørnis og brannbilen for disse barna senere også! På tur øver vi på å gå sammen, holde hender eller vogner langs bilveier. Samtidig prøver vi å snakke om at vi skal gå sammen og ikke løpe i forveien. Dette kan dere også øve litt på hjemme 😊 Inne har vi lest bøker, sklidd på sklia, spilt spill, slukt branner, laget mat m.m. Høstfesten er unnagjort og vi håper at dere foreldre er fornøyd etter denne. Det er en god arena for dere foreldre til å bli bedre kjent med foreldrene i gruppen og på tvers av avdelingene.

**Oktober:** Vi fortsetter med turer så ofte de kan, fortrinnsvis til gapahuken og Kjenseth. Vi går fra bhg 09.30 og blir så lenge vi har mulighet, noen ganger vil vi også sove på turen 😊 Vi kommer til å fortsette med smågrupper også på tur, vi rullerer på hvem som blir med på tur og hvem som er igjen i bhg, noen ganger er det bestemt dagen før, andre ganger blir det litt spontant. Vi ser an hvert enkelt barn og det`s behov til enhver tid. Nå ønsker vi at det ligger spisevotter/fingervanter i tursekken også. Det begynner å bli litt kaldere og da er det godt å være varm på hendene mens man spiser. Buff/hals og ull/fleece og tykke sokker er også nødvendig på plassene nå framover. Vi ser helst at barna har både strømpebukse/stillongs og langermet trøye eller body under bukser/gensere når de kommer i bhg på morgenen. Dette letter påkledninga litt – og det er kaldt på mårran. Vi følger barnas initiativ til interesser på tur og undrer oss sammen med dem. Turene blir til mens vi går. Språkstimulerende aktiviteter som sanger, bevegelsesleker, munnmotorikk, lytting, Kims lek, rim og regler er noe vi drar inn i barnehagehverdagen hver dag. Vi øver oss mye med å vente på tur om dagen, det kan være litt vanskelig og man må lære seg å ta hensyn til andre, det er ikke bare meg her i verden, men det er du og jeg.

**25. Oktober**: Foreldremøte, se egen invitasjon, sett av kvelden 😊

**7. Oktober**: Saniteten kommer og spanderer mat på oss, vi gleder oss 😊

***Følg med på tavla – der blir det lagt ut bilder/tekst fra det vi har gjort om dagen. Skal ditt barn ha fri i løpet av høstferien uke 41, så gi beskjed til voksne*** 😊

Ser fram til en fargerik Oktober måned sammen med 9 fantastiske og unike knerten-barn <3 Heidi, Silje, Lillian og Linn

|  |
| --- |
| **Rammeplan om:**  **Barns medvirkning:**  Barna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen. Vi skal ta utgangspunkt i barnas erfaringer, interesser, synspunkter og initiativ i barnehagens daglige arbeid og ved valg og gjennomføring av temaer og prosjekter.  **Sosial kompetanse:**  Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal barna kunne erfare å være betydningsfulle for fellesskapet og å være i positivt samspill med barn og voksne.  **Livsmestring og helse:**  Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap. Barnehagen skal være en arena for daglig fysisk aktivitet og fremme barnas bevegelsesglede og motoriske utvikling. |

**Fagområder:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**:  Barnehagen skal bidra til at barn bruker språk til å skape relasjoner, delta i lek og som redskap til å løse konflikter | **Kropp, bevegelse, mat og helse:**  Barna skal inkluderes i aktiviteter der de kan få være i bevegelse, lek og sosial samhandling og oppleve motivasjon og mestring ut fra egne forutsetninger. | **Kunst, kultur og kreativitet:**  Barnehagen skal legge til rette for samhørighet og kreativitet ved å bidra til at barna får være sammen om å oppleve og skape kunstneriske og kulturelle uttrykk. | **Natur, miljø og teknologi:**  Barnehagen skal bidra til at barna får kunnskap om dyr, dyreliv og planter | **Antall, rom og form:**  Personalet skal stimulere og støtte barnas evne og utholdenhet i problemløsning | **Etikk, religion og filosofi:**  Barnehagen skal bidra til at barna får kjennskap til, forstår og reflekterer over grunnleggende normer og verdier | **Nærmiljø og samfunn:**  Personalet skal sørge for at barna erfarer at deres valg og handlinger kan påvirke situasjonen både for dem selv og for andre |